Baranya Megye

U14-es BAJNOKSÁGÁNAK

VERSENYKIÍRÁSA

2015/2016

**1. A VERSENY CÉLJA**

1.1 Megyei szintű U-14-es bajnokságot hozzunk létre, melyben lehetőséget kapnának azon játékosok, egyesületek, esetleg diákolimpia csapatok, amelyek nem vesznek részt a korosztályos Serdülő A bajnokságban.

1.2 A verseny célja az utánpótlás nevelés elősegítése, a korosztály játékosainak versenyeztetése, és a bajnoki cím, illetve helyezések eldöntése.

**2. A BAJNOKSÁG RENDEZŐJE**

A bajnokságot a Baranya Megyei Kosárlabda Szövetség (a továbbiakban: BMKSZ) szervezi.

3. **A BAJNOKSÁG SZERVEZÉSE**

3.1. Kapcsolattartás a csapatokkal

Minden Megyei csapatnak szükséges e-mail címmel rendelkeznie, s olyan személyt megjelölnie, aki a leveleket naponta elolvassa. A versenyiroda minden hivatalos küldeményét e-mailen küldi a csapatoknak.

3.1.1. Minden mérkőzés után (24 órán belül) az első játékvezető köteles az eredményt, a játékvezetők nevét a BMKSZ, a főtitkár, a VB-elnök, és a honlap üzemeltető e-mail címére elküldeni.

**4. A VERSENYEK RÉSZTVEVŐI**

4.1 A mérkőzéseken 2002. január 1. után született sportolók szerepelhetnek érvényes sportorvosi igazolással, egy mérkőzésre maximum 12 fő nevezhető. Amennyiben a nevező csapatok beleegyeznek, 2001. január 1. után született játékosból maximum 2 fő szerepeltethető mérkőzésenként***, olyan aki nem jut rendszeres játék lehetőséghez a korosztályos bajnokságban.***

4.2 A bajnokságban részt vevő csapatban minden olyan játékos szerepeltethető, aki szerepel csapatának az MKOSZ által kiadott 2015/2016. szezonra érvényes csoportos játékengedélyén, valamint érvényes sportorvosi engedéllyel rendelkezik, és ezt kérés esetén a mérkőzés játékvezetőjének hitelt érdemlően bizonyítani tudják. A sportszervezet képviselője felelős azért, hogy sportolói érvényes sportorvosi engedéllyel rendelkezzenek!

4.3 A csapatok a bajnokság minden mérkőzésén 12 fővel szerepelhetnek, de a mérkőzéseken legalább tíz (10) játékra kész játékosnak jelen kell lennie.

4.4 A kötelező játékosokra vonatkozó szabályok megsértése esetén a vétkes csapat pótdíjat köteles fizetni, mérkőzésenként az BMKSZ részére, mely díj összegét a Díjfizetési szabályzat 2015/2016. tartalmazza.

4.5 Egy játékos egy bajnoki évben e bajnokságnak csak egy csapatában léphet pályára.

4.6 A 2015/2016. évi bajnokságban azok a csapatok vehetnek részt, melyek a nevezésüket

határidőre leadták és a nevezési díjat befizették, az MKOSZ által előírt regisztrációt

megtették.

4.7 Ha a mérkőzésen az egész csapatnak egyéni igazolványai nincsenek a helyszínen, a mérkőzést le kell játszani, és az egyébként érvényes játékengedélyeket, utólag a BMKSZ-nek be kell mutatni. A játékengedélyek bemutatásának határideje a mérkőzést követő ötödik munkanap 15 óra.

**5. A CSAPATOK NEVEZÉSE**

5.1.Nevezési lap dokumentumok

A Megyei Bajnokságra a sportszervezetek **2015. október 15. 17.00 óráig** nevezhetnek az MKOSZ honlapon működő nevezési rendszeren keresztül. Ezen kívül a hiánytalanul kitöltött nevezési okmányokat el kell juttatni a BMKSZ VB-hez is postai úton, vagy e-mail-en.

5.2. Nevezési díj összegét a 8.1. pont tartalmazza.

5.3.A nevezés feltételei

A Megyei Bajnokságra nevező sportszervezet vállalja:

a. A BMKSZ előírásának betartását és a versenykiírásban foglaltakat.

b. Betartja a nevezési határidőt és befizeti a nevezési díjat az MKOSZ számlájára a rendszer által megküldött elektronikus számlák alapján. A nevezési díj befizetése nélkül a határidőre beérkezett nevezési lap is érvénytelennek tekintendő!

c. Rendezi az MKOSZ-szel, a megyei versenyirodákkal, valamint a tagszervezetekkel szemben fennálló esetleges tartozásait

**6. VERSENYNAPTÁR**

6.1. A bajnokság ideje:

Az alapszakasz 2015**. november 1 – 2016. február 28**., míg a rájátszás 2015. május 2. –június 15. között kerül megrendezésre.

6.2. A mérkőzések időpontjait az egész szezonra az időpont-egyeztetőn véglegesítik. Az időpont-egyeztetőn minden csapat képviseltetni köteles magát! Amennyiben ezt elmulasztja, a részvétele nélkül véglegesített időpontokat köteles elfogadni! Az időpont-egyeztető értekezlet **2015. október 19. 17 órakor** kerül megrendezésre a BMKSZ által kijelölt hivatalos helyiségben.

6.3. Módosítási kérelem. A véglegesített mérkőzés-időpontok vagy helyszínek változtatása iránti kérelemmel a BMKSZ VB.-hez kell fordulni. A véglegesített időpontok, helyszínek változtatása csak az ellenfél beleegyezésének dokumentálásával (***Mérkőzés Időpont*** ***Módosítási Kérelem***) kérhető.

Mérkőzés módosítását minden csapat csak két esetben kérhet az egész bajnoki szezon alatt. A harmadik esetben meg kell jelennie a mérkőzésen, ellenkező esetben 20:0 arányban elveszíti a mérkőzést feladással, és a kiállásért járó 1 pontot sem kapja meg!

A BMKSZ VB. (vis major) rendkívüli esetben hivatalból halaszthat mérkőzést, melyet lehetőség szerint egy héten belül pótolni kell.

Az alapszakasz mérkőzéseit a kiírt határidőig le kell játszani, ellenkező esetben vétkes csapat a mérkőzést feladással veszíti el (0-20) és a kiállásért járó 1 pontot sem kapja meg)!

**7. A BAJNOKSÁG LEBONYOLÍTÁSI RENDSZERE**

7.1. A bajnokságban résztvevő csapatok 7 csapat, vagy annál kevesebb nevezése esetén 4 forduló körmérkőzéses rendszerben, 8 csapat vagy annál több nevezése esetén 2 fordulós körmérkőzéses rendszerben, pályaválasztói joggal, oda-visszavágó alapon játszanak a helyezésekért.

7.1.1. A rájátszásban az első négy játszik a felsőházban, illetve az alsóház csapatai a csapatok számtól függően az alapszakaszban elért helyezések alapján csoportokba sorolódnak és oda-visszavágó alapon körmérkőzéses rendszerben döntik el a helyezések sorsát.

7.2. A bajnokság győztese elnyeri a Baranya Megye U14 Bajnoka címet.

7.3. A bajnokságból kieső nincs.

**8. PÉNZÜGYI ELŐÍRÁSOK**

8.1. Általános előírások

# Minden résztvevő csapatnak be kell fizetnie az MKOSZ-hez a BMKSZ alszámlájára.

• nevezési díjat (A nevezési díj összegét a Díjfizetési Szabályzat 2015/2016. tartalmazza)

• tagdíjat, ha képviseleti jogot akar szerezni az MKOSZ-ben (A tagdíj összegét a Díjfizetési Szabályzat 2015/2016. tartalmazza.)

A nevezési díj határidőig történő befizetése nélkül a csapat **nem sorsolható** be a Megyei Bajnokságba.

8.1 A hazai csapat

A hazai csapat fizeti:

* a mérkőzés szervezésével kapcsolatban felmerült költségeket, a játékvezetői díj és az asztalszemélyzeti díj kivételével.
* szükség esetén a BMKSZ VB. által kirendelt mérkőzés ellenőri költségeket. (A költségtérítés összegét a Díjfizetési Szabályzat 2015/2016. tartalmazza.)

8.3. A vendégcsapat

A vendégcsapat fizeti:

• a mérkőzés helyszínére való utazás költségeit,

• a tartózkodás költségeit,

• a BMKSZ VB. által kirendelt vagy a saját maga által igényelt mérkőzés ellenőr költségeit.

# A BMKSZ VB. mérkőzés ellenőrt a csapatok kérésére rendelhet ki!

8.4 A BMKSZ fizeti:

* a játékvezetői díjat
* az asztalszemélyzeti díjat

**9. HIVATALOS SZEMÉLYEK**

9.1. A hivatalos személyek kijelölése

9.1.1. A játékvezető küldést BMKSZ Játékvezetői Bizottsága készíti.

9.1.2. A bajnokság mérkőzéseire mérkőzés ellenőrt - amennyiben valamelyik sportszervezet kéri vagy erről a BMKSZ határozata intézkedik – a BMKSZ VB. küldi.

9.2. A játékvezetők, mérkőzés ellenőrök költségtérítései.

A játékvezetők, mérkőzés ellenőrök költségtérítéseit a Díjfizetési Szabályzat 2015/2016.

tartalmazza.

**10. SZANKCIÓK, ÓVÁSOK, BÜNTETÉSEK**

10.1. A Sportszervezetek vezetőinek felelősségét MKOSZ Versenyszabályzata tartalmazza.

10.2. A Fegyelmi ügyek esetén az MKOSZ Fegyelmi Szabályzata érvényes és a BMKSZ Fegyelmi Bizottsága tárgyalja.

10.3. Óvások, fellebbezések esetén az MKOSZ Versenyszabályzata érvényes.

**11. MÉRKŐZÉSEK RENDEZÉSE**

11.1. A mérkőzések helyszíne

11.1.1.A mérkőzés helyszíne a rendező (pályaválasztó) csapat azon pályája, amelyet a sportszervezet bejelentett, és a szövetség arra hivatott szerve a Megyei Bajnokság mérkőzések megrendezésére hitelesített. A Megyei Bajnokságban, lehetőség szerint, az asztalszemélyzet tagjainak engedéllyel kell rendelkezni, amit az MKOSZ ad ki.

11.1.2.A mérkőzéseket olyan teremben kell megrendezni, ahol elektronikus időmérő és eredményjelző rendszer működik. Amennyiben ez a lehetőség nem áll fenn, a rendező egyesület számára ajánlott a közönség és a csapatok tájékoztatására alkalmas eszközöket (forgatható eredményjelző) használni. Egyéb feltételeket az MKOSZ Versenyszabályzat tartalmazza.

**12. EGYÉB RENDELKEZÉSEK**

12.1. A Bajnokságban a FIBA által elfogadott bőrlabdákkal lehet játszani.

12.2. A Bajnokságban magyar és nem magyar állampolgárságú edző is közreműködhet edzőként a mérkőzéseken.

12.3. A Bajnokság során a mérkőzéseket 4×10 perc futóórával, utolsó 2 perc álló minden negyedben kell lejátszani

12.3.1. Minden egyéb szabály esetben a mérkőzések az MKOSZ Versenyszabályok, valamint a Nemzetközi Kosárlabda Szövetség (FIBA) által elfogadott „Nemzetközi Kosárlabda Játékszabályok” érvényes játékszabályai figyelembevételével kerülnek lebonyolításra.

12.4. Amennyiben az MKOSZ Elnöksége új szabályzatokat fogad el, a mérkőzéseket azok szerint kell játszani, de az új szabályzatok mellékletének szükség esetén tartalmaznia az ezen Versenykiírásra vonatkozó módosításokat.

12.5. Minden olyan esetben, melyről ezen Versenykiírás, illetve a Verseny- és játékszabályok nem intézkednek, a BMKSZ Versenybizottsága dönt.

12.6. A bajnokságban szereplő csapatoknak el kell fogadniuk az MKOSZ ETIKAI KÓDEX-ének fair play szellemiségét és az abban megfogalmazottaknak megfelelő magatartást kell tanusítaniuk a mérkőzéseken.

12.7. A rendező csapat felelős minden a mérkőzéshez kapcsolódó nézőtéri atrocitásért (pl. játékvezetők becsmérlése, trágár beszéd, sportszerűtlen szurkolás stb.). Felelős az MKOSZ ETIKAI Kódex fair play szellemiségének betartásáért a nézőtéren, a szurkolók körében is.